„Ieri a fost primită solicitarea procurorului general... în fine, a persoanei care a fost delegată din partea procurorului general să trimită dosarul către Senat. Azi am luat legătura cu colegii mei și m-am consultat cu câțiva dintre membrii Biroului permanent și mâine, la ora 11,00, am convocat Biroul permanent, care are obligația să repartizeze dosarul la Comisia juridică, ce va întocmi un raport și îl va înainta Biroului permanent și apoi solicitarea va fi supusă plenului", a declarat Călin Popescu-Tăriceanu.

Mâine Biroul permanent al Senatului va transmite la Comisia juridică acest dosar şi până marţi, săptămâna viitoare, trebuie să se dea un raport, fie să aprobe, fie să nu abrobe această cerere de urmărire penală în cazul lui Gabriel Oprea.

Tot până marţi se pot face audieri unde Gabriel Oprea va avea ocazia de a-şi spune punctul de vedere. Dacă raportul va fi gata până marţi, marţi după-amiaza se poate da şi votul în plenul Senatului.

Citeşte şi C.P. Tăriceanu, despre cererea de urmărire penală a lui G. Oprea: „Suntem în vacanță parlamentară”